CELEX: 52012PC0210
Language: hu
Date: 2012-05-10
Title: Javaslat A TANÁCS HATÁROZATA az Európai Uniónak az EGT Vegyes Bizottságban az Európai Gazdasági Térségről szóló megállapodás XIII. mellékletének (Közlekedés) módosításával kapcsolatban képviselendő álláspontjáról

|
			
		
		
		52012PC0210
		
			Javaslat A TANÁCS HATÁROZATA az Európai Uniónak az EGT Vegyes Bizottságban az Európai Gazdasági Térségről szóló megállapodás XIII. mellékletének (Közlekedés) módosításával kapcsolatban képviselendő álláspontjáról /* COM/2012/0210 final - 2012/0104 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó európai uniós jogszabály elfogadását követően azokat a
lehető leghamarabb bele kell foglalnia az EGT-megállapodásba.
2.           AZ ÉRDEKELTEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLATOK
Az EGT Vegyes Bizottság határozattervezete
(amely megtalálható a tanácsi határozatra irányuló javaslat mellékletében) az
EGT-megállapodás XIII. mellékletének (Közlekedés) módosítását célozza az e
területet érintő új európai uniós vívmányok hozzáadásával.
A módosítás a nehéz tehergépjárművekre
egyes infrastruktúrák használatáért kivetett díjakról szóló 1999/62/EK irányelv
módosításáról szóló, 2006. május 17-i 2006/38/EK európai parlamenti és tanácsi
irányelvet érinti, amelyet bele kell foglalni a megállapodásba.
E jogi aktus végrehajtása céljából a
következő kiigazítások javasoltak Norvégia vonatkozásában:
1.           A transzeurópai közúthálózat
délkelet-norvégiai szakaszán meglévő úthasználati díj fizetési szabályok
tekintetében a gyakori úthasználókra alkalmazott kedvezményeknek vagy
díjcsökkentéseknek legkésőbb 2014. december 31-re meg kell felelniük az
irányelv 7. cikke (4b) bekezdésének;
2.           A transzeurópai közúthálózat
Délkelet-Norvégián kívüli szakaszain jelenleg érvényes úthasználati díj
fizetési szabályok vonatkozásában megmaradhatnak a jelenlegi kedvezmények,
amennyiben az érintett infrastruktúra-hálózaton a nemzetközi teherforgalom
30 % alatt marad;
3.           A jövőre való
tekintettel Délkelet-Norvégián kívüli transzeurópai közúthálózatra vonatkozó új
úthasználati díj szabályok esetében, a gyakori úthasználókra alkalmazott
kedvezmények vagy díjcsökkentések túlléphetik az irányelv 7. cikke (4b)
bekezdésében rögzített szintet, amennyiben:
–       az érintett infrastruktúra-hálózaton a
nemzetközi teherforgalom aránya nem nagyobb 5 %-nál,
–       az ilyen kedvezményeket vagy
díjcsökkentéseket különleges körülmények indokolják, például ha az érintett
infrastruktúra-hálózat a kompokat helyettesítő hidakból és/vagy
alagutakból áll.
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió nevében
elfogadandó álláspontját.
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság reményét fejezi ki, hogy ezt az álláspontot a
lehető leghamarabb elő tudja terjeszteni az EGT Vegyes Bizottságban.
2012/0104 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az Európai Gazdasági Térségről szóló megállapodás XIII. mellékletének
(Közlekedés) módosításával kapcsolatban képviselendő álláspontjáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 91. cikke (1)
bekezdésére, összefüggésben annak 218. cikke (9) bekezdésével,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[1] és különösen annak 1. cikke (3)
bekezdésére,
tekintettel az Európai Bizottság javaslatára, 
mivel:
(1)       Az Európai Gazdasági
Térségről szóló megállapodás (a továbbiakban: az EGT-megállapodás) XIII.
melléklete a közlekedésre vonatkozó konkrét rendelkezéseket és szabályokat
tartalmaz.
(2)       A nehéz
tehergépjárművekre egyes infrastruktúrák használatáért kivetett díjakról
szóló 1999/62/EK irányelv módosításáról szóló, 2006. május 17-i 2006/38/EK
európai parlamenti és tanácsi irányelvet[2]
bele kell foglalni a megállapodásba.
(3)       Helyénvaló a megállapodásba
foglalni a norvégiai transzeurópai közúthálózatra vonatkozó úthasználati díj
szabályokra vonatkozó kiigazítást lehetővé tevő rendelkezést.
(4)       Következésképpen az
EGT-megállapodás XIII. mellékletét ennek megfelelően módosítani kell,
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás XIII. mellékletének tervezett módosításával kapcsolatosan
képviselendő álláspontjának az e határozathoz mellékelt EGT vegyes
bizottsági határozattervezeten kell alapulnia.
2. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
Tervezet
(2012.3.12.)

AZ
EGT VEGYES BIZOTTSÁG 
[…] HATÁROZATA
([ÉÉÉÉ.
hónap NN.])
az
Európai Gazdasági Térségről szóló megállapodás XIII. mellékletének
(Közlekedés) módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodás kiigazításáról szóló jegyzőkönyvvel
módosított, az Európai Gazdasági Térségről szóló megállapodásra (a
továbbiakban: a megállapodás) és különösen annak 98. cikkére,
mivel:
(1)                   
A megállapodás XIII. mellékletét a […]-i […/…] EGT
vegyes bizottsági határozat[3]
módosította.
(2)                   
A nehéz tehergépjárművekre egyes
infrastruktúrák használatáért kivetett díjakról szóló 1999/62/EK irányelv
módosításáról szóló, 2006. május 17-i 2006/38/EK európai parlamenti és tanácsi
irányelvet[4]
bele kell foglalni a megállapodásba.
A KÖVETKEZŐKÉPPEN HATÁROZOTT:
1. cikk
A megállapodás XIII. mellékletének 18a. pontja
(1999/62/EK európai parlamenti és tanácsi irányelv) a következőképpen
módosul:
1.           A következő francia bekezdéssel
egészül ki:
„–      32006 L 0038: Az Európai Parlament
és a Tanács 2006. május 17-i 2006/38/EK irányelve (HL L 157., 2006.6.9., 8.
o.).”.
2.           A kiigazítás szövege a
következőképpen módosul:
i.        A d) és az e) kiigazítás szövegét el
kell hagyni.
ii.       Az f) kiigazítás e) kiigazításra
módosul.
iii.      A szöveg az új e) kiigazítást
megelőzően a következő kiigazítással egészül ki:
„d)     A 7. cikk (4b) bekezdésének vége a
következő szöveggel egészül ki:
»a)     a transzeurópai közúthálózat
délkelet-norvégiai szakaszain a(z) xx/2012 EGT vegyes bizottsági határozat
hatályba lépésének napján már érvényben lévő úthasználati díj fizetési
szabályok tekintetében a gyakori úthasználókra alkalmazott kedvezményeknek és
díjcsökkentéseknek legkésőbb 2014. december 31-re meg kell felelniük az
irányelv 7. cikke (4b) bekezdésének.
b)      A transzeurópai közúthálózat Norvégia más
részein található szakaszain a gyakori úthasználókra alkalmazott kedvezmények
és díjcsökkentések alkalmazhatók a(z) xx/2012 EGT vegyes bizottsági határozat
hatályba lépésének napján már meglévő díjfizetési szabályokra, amennyiben
az érintett infrastruktúra hálózaton a nemzetközi teherforgalom aránya
30 % alatt marad.
A(z) xx/2012 EGT vegyes bizottsági határozat
hatályba lépését követően megállapított úthasználati díj fizetési
szabályok esetében a gyakori úthasználókra alkalmazott kedvezmények és
díjcsökkentések a következő esetekben léphetik túl az irányelv 7. cikkének
(4b) bekezdésében rögzített szintet:
–        az érintett infrastruktúra-hálózaton a
nemzetközi teherforgalom aránya nem nagyobb 5 %-nál,
–        az ilyen kedvezményeket vagy
díjcsökkentéseket különleges körülmények indokolják, például ha az érintett
infrastruktúra-hálózat a kompokat helyettesítő hidakból és/vagy
alagutakból áll.«”.
2. cikk
A 2006/38/EK irányelvnek az Európai Unió
Hivatalos Lapjának EGT-kiegészítésében közzéteendő izlandi és
norvég nyelvű szövege hiteles.
3. cikk
Ez a határozat [...]-án/-én lép hatályba,
feltéve hogy az EGT Vegyes Bizottság a megállapodás 103. cikkének (1)
bekezdésében előírt összes bejelentést megkapta*.
4. cikk
Ezt a
határozatot az Európai Unió Hivatalos Lapjának EGT-re vonatkozó részében
és EGT-kiegészítésében ki kell hirdetni.
Kelt
Brüsszelben, […]-án/-én.
            az
EGT Vegyes Bizottság részéről
            az elnök
            
            
            az EGT Vegyes Bizottság
            titkárai            
[1]               HL L 305., 1994.11.30., 6. o.
[2]               HL L 157., 2006.6.9., 8. o.
[3]               HL L […].
[4]               HL L 157., 2006.6.9., 8. o.
*              [Alkotmányos követelmények
fennállását nem jelezték.] [Alkotmányos követelmények fennállását jelezték.]